
ĮSAKYMAS
DĖL NERINGOS SAVIVALDYBĖS KULTŪROS PAVELDO PAŽINIMO SKLAIDOS IR ATGAIVINIMO PROJEKTŲ FINANSAVIMO SAVIVALDYBĖS BIUDŽETO LĖŠOMIS FINANSAVIMO SKYRIMO 

2026 m. liepos 15 d. Nr. V13-86
Neringa

Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu, Kultūros paveldo pažinimo sklaidos ir atgaivinimo projektų dalinio finansavimo savivaldybės biudžeto lėšomis taisyklių, patvirtintų Neringos savivaldybės tarybos 2026 m. kovo 26 d. sprendimu Nr. T1-69 ,,Dėl Kultūros paveldo pažinimo sklaidos ir atgaivinimo projektų dalinio finansavimo savivaldybės biudžeto lėšomis taisyklių patvirtinimo“, 36, 38 punktais ir atsižvelgdamas į Kultūros paveldo pažinimo sklaidos ir atgaivinimo projektų dalinio finansavimo savivaldybės biudžeto lėšomis projektų paraiškų vertinimo darbo grupės 2026 m. birželio 9 d. posėdžio protokolą Nr. V26-46:
1. Skiriu 60 000 Eur (šešiasdešimt tūkstančių eurų) dydžio finansavimą projektams iš Neringos savivaldybės biudžeto lėšų, numatytų Kultūros ir jaunimo veiklos programos (03) 1.1.1.2.3 veikloje „Tradicinės žvejybos ir marinistinio paveldo vertybių aktualizavimas, tvarkymas ir įveiklinimas“ ir paskirstau jį taip:
1.1.  „Kuršių marių burvaltės „Kuršis“ atnaujinimo ir remonto darbai“ – 4 800 (keturi tūkstančiai aštuoni šimtai) eurų;
1.2.  „Tradicinio kurėno atkūrimas, pritaikymas plaukiojimui ir Kuršių marių kultūrinio paveldo atgaivinimas“ – 45 000 (keturiasdešimt penki tūkstančiai) eurų, dalinai finansuojant projekto išlaidų sąmatos 3.9 papunktyje nurodytas išlaidas (5 000 eurų) ir skiriant 2 000 (dviejų tūkstančių) eurų finansavimą;
1.3.   „Pervalkos švyturio autentiško spindulio atkūrimas ir įveiklinimas – projektas apie šviesos sugrąžinimą paveldui, bendruomenei, kitam krantui ir UNESCO kraštovaizdžiui“ – 10 200 (dešimt tūkstančių du šimtai) eurų, nefinansuojant projekto išlaidų sąmatos 2.1, 2.2, 2.3, 3.2, 3.3, 4.1, 4.3, 4.5, 5.1 papunkčiuose nurodytų išlaidų, dalinai finansuojant projekto išlaidų sąmatos 3.4 papunktyje nurodytas išlaidas (21 640 eurų) ir skiriant 5 000 (penkių tūkstančių) eurų finansavimą.
2. Neskiriu finansavimo projektams:
2.1.  „Švyturio sargo ramybė“, nesurinkus finansavimui gauti reikalingo balų skaičiaus;
2.2.   „Mėlynoji vaikų konferencija: jūros jungtys“, nesurinkus finansavimui gauti reikalingo balų skaičiaus.
3. Į p a r e i g o j u :
3.1. Neringos savivaldybės administracijos Architektūros ir teritorijų planavimo skyrių parengti Kultūros paveldo pažinimo sklaidos ir atgaivinimo projektų dalinio finansavimo savivaldybės biudžeto lėšomis sutartis (toliau – Sutartys) su finansavimo gavėjais; 
3.2. Neringos savivaldybės administracijos Buhalterinės apskaitos skyrių pervesti lėšas šio įsakymo 1 punkte nurodytiems lėšų gavėjams iš 2026 metų Kultūros ir jaunimo veiklos programos (03) 1.1.1.2.3 veiklos „Tradicinės žvejybos ir marinistinio paveldo vertybių aktualizavimas, tvarkymas ir įveiklinimas“ lėšų Sutartyse numatytais terminais.
Šis įsakymas gali būti skundžiamas Lietuvos administracinių ginčų komisijos Klaipėdos apygardos skyriui (J. Janonio g. 24, 92251, Klaipėda) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui, skundą (prašymą, pareiškimą) paduodant bet kuriuose teismo rūmuose (Galinio Pylimo g. 9, 91230, Klaipėda, A. Mickevičiaus g. 8A, 44312, Kaunas, Respublikos g. 62, 35158, Panevėžys, Dvaro g. 80, 76298, Šiauliai, Žygimantų g. 2, 01102, Vilnius) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

